ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019369 

ขอให้แก้ไขปัญหากลุ่มควันฟุ้งกระจายและส่งกลิ่นเหม็นรบกวนจากการประกอบกิจการค้าขายอาหาร บริเวณ หัวมุมสี่แยกอโศก ถนนสุขุมวิท 21 แขวงคลองเตยเหนือ เขตวัฒนา กรุงเทพมหานคร (ระบุตามผู้ร้องแจ้ง) จุดสังเกตบริเวณดังกล่าวอยู่หน้าทางเข้าตลาดรวมทรัพย์ อโศกมนตรี เนื่องจากผู้ร้องแจ้งว่า มีรถเข็นหมูปิ้ง (ไม่มีชื่อร้าน) ซึ่งอยู่ใกล้กับวินรถจักรยานยนต์รับจ้าง มีเจ้าของเป็นบุคคลเพศหญิง (ไม่ทราบชื่อ) อายุประมาณ 35-40 ปี ส่วนสูงประมาณ 165 เซนติเมตร รูปร่างสมส่วน ผิวขาวเหลือง ผมดำยาวตรง เปิดเป็นรถเข็นขายหมูปิ้งตั้งแต่เวลาประมาณ 16.00 น.-19.00 น. เป็นประจำทุกวัน ซึ่งในขั้นตอนการย่างหมูปิ้งนั้นทำให้เกิดกลุ่มควันฟุ้งกระจายเป็นจำนวนมาก ไปทั่วบริเวณ และส่งกลิ่นเหม็นรบกวนจากการปิ้งย่างเป็นอย่างมาก ทำให้ผู้ร้องและประชาชนในพื้นที่ได้รับความเดือดร้อน ผู้ร้องแจ้งว่าตนกำลังเปิดร้านขายเครื่องดื่มในบริเวณดังกล่าว แต่เกรงว่าจะไม่มีลูกค้ามาเข้าร้าน อันเนื่องมาจากกลุ่มควันและกลิ่นเหม็นรบกวนดังกล่าว โดยผู้ร้องได้เฝ้าสังเกตการณ์กรณีดังกล่าวอยู่ตลอด ประสบปัญหามาเป็นระยะเวลาประมาณ 3 เดือนแล้ว ผู้ร้องประสงค์ให้หน่วยงานที่เกี่ยวข้องไปพูดคุยเจรจากับเจ้าของร้านดังกล่าวให้ติดตั้งปล่องระบายควัน เพื่อที่กลุ่มควันจะได้ลอยขึ้นไปบริเวณด้านบน เป็นการช่วยลดปัญหากลุ่มควันและกลิ่นเหม็นรบกวนดังกล่าว เพื่อบรรเทาความเดือดร้อนให้กับประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata